દીપ્તિ મહેતા એમબીએનો અભ્યાસ કરે છે. એક બે નહીં, પરંતુ ઘણી બધી સિદ્ધિઓ તેના નામે છે. કરાટેમાં બ્લેક બેલ્ટ મેળવનારી દીપ્તિને ૨૦૧૨માં બેસ્ટ સ્પોર્ટ વુમનનું સન્માન પણ મળ્યું છે. આ વિશે વાત કરતાં દીપ્તિ કહે છે, ‘૨૦૦૧થી હું કરાટે શીખી રહી હતી ત્યારે હું પહેલા ધોરણમાં અભ્યાસ કરતી હતી. તે સમયે મને આમાં રસ નહોતો, પરંતુ જેમ-જેમ મોટી થઈ અને ટૂર્નામેન્ટમાં જતી થઈ ત્યારે મને સારું લાગવા લાગ્યું. બસ, પછી ક્યારેય પાછળ વળીને જોયું નથી. કરાટે ફિઝિકલી, ે મેન્ટલી એમ બંને રીતે સ્ટ્રોંગ બનાવે છે. તમારી સ્ટ્રેન્થ વધે છે. મને અત્યારે કોઈ પણ જગ્યાએ જતા ડર નથી લાગતો. જ્યારે કોઈ પ્રોબ્લેમ આવે ત્યારે પોતાનો બચાવ કેવી રીતે કરવો તેટલી આવડત હોવી જરૃરી છે. કોઈ પણ ફિલ્ડમાં કામ કરતા હોવ ત્યારે કોણ કેવું છે તે જાણી નથી શકાતું. માટે સેલ્ફ ડિફેન્સ તે સમયે ખૂબ ઉપયોગી બની રહે છે. હું તો દરેક યુવતીઓને સ્વરક્ષણની તાલીમ લેવાની અપીલ કરીશ. મારી પાસે સમય ઓછો હોય છે. છતાં કોઈ મારી પાસે શીખવાની અપેક્ષા રાખે તો હું તેને શીખવું જ છંુ. આજના જમાનામાં બીજા પર નિર્ભર રહેવા કરતાં સેલ્ફ ડિફેન્સ કરતાં આવડવું જોઈએ.’